હવે જોઇએ 1947 ની 1પમી ઓગષ્‍ટે મળેલી આઝાદી પછીની જૂનાગઢની હુકુમત હેઠળના બાબરીયાવાડની સ્‍થિતિ. કર્નલ વોકરના કરાર મુજબ જૂનાગઢમાંથી મુક્‍ત થયેલ બાબરીયાવાડના પ્રજામંડળ વતી શ્રી સુરગભાઇ વરૂએ બાબરીયાવાડના 42 ગામો ભારતીય સંઘમાં જોડાશે તેવી જાહેરાત કરી હતી જેના કારણે બાબરીયાવાડ ભારતનું અવિભાજય અંગ થઇ ચૂકયું હતું પણ, બીજી તરફ પાકિસ્‍તાનમાં ભળવાની પીપુડી વગાડતા જૂનાગઢે બાબરીયાવાડમાં પોતાનું લશ્‍કર મોકલી આપ્‍યું હતું. આ સમયે બાબરીયાવાડમાં આરઝી હુકુમતની જેમ જ સ્‍વતંત્ર ચળવળ શરૂ થવાની હતી પરંતુ, ભારત સરકાર દ્વારા અપાયેલી સલાહને પગલે તે ચળવળ મોકુફ રહી હતી. એક તરફથી જૂનાગઢ ઉપર કમ્‍જો કરવા માટે આરઝી હુકુમતની ચડાઇ શરૂ થઇ અને બીજી તરફ બાબરીયાવાડ માટે વડોદરાથી સેના આવી